24/08/2016 | Administración LocalMunicipal
Ames
Anuncio da convocatoria para provisión con carácter temporal de 2 técnicos medios para o programa “InserAmes-Brión IX 2016-2017”

Anuncio Bases da convocatoria para a provisión, polo procedemento de urxencia, con carácter temporal e ao 85% da xornada, de dous postos de persoal laboral na categoría de técnico medio de inserción laboral/prospección de empresas; no ámbito do desenvolvemento das accións do programa integrado para o emprego “InserAmes-Brión IX 2016-2017” Por resolución desta Alcaldía núm.1630/2016, de 19 de agosto, resolveuse a aprobación das bases da convocatoria para apara a provisión, polo procedemento de urxencia, con carácter temporal e ao 85% da xornada, de dous postos de persoal laboral na categoría de técnico medio de inserción laboral/prospección de empresas; no ámbito do desenvolvemento das accións do programa integrado para o emprego “InserAmes-Brión IX 2016-2017”, e que se transcriben a continuación: “Bases da convocatoria para a provisión, polo procedemento de urxencia, con carácter temporal e ao 85% da xornada, de dous postos de persoal laboral na categoría de técnico medio de inserción laboral/prospección de empresas; no ámbito do desenvolvemento das accións do programa integrado para o emprego “InserAmes-Brión IX 2016-2017” 1. Obxecto É obxecto da presente convocatoria a contratación, con carácter temporal e ao 85% da xornada, de dous postos de persoal laboral na categoría de técnico medio de inserción laboral/prospección de empresas; no ámbito do desenvolvemento das accións do programa integrado para o emprego “InserAmes-Brión IX 2016-2017”. O contrato laboral de carácter temporal terá una duración prevista dende o 1 de setembro de 2016 ata o 31de agosto de 2017, vinculando a súa duración as accións previstas no Programa “InserAmes-Brión IX”, programa integrado para o emprego promovido polos concellos de Ames e Brión a desenvolver nos anos 2016/2017, subvencionado pola Consellería de Economía, Emprego e Industria, mediante resolución do Director Xeral de Orientación e Promoción Laboral de 15 de xuño de 2016, e de conformidade coa Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a posta en práctica de programas integrados para o emprego en Galicia, durante os anos 2016 e 2017. A xornada de traballo é ao 85% da xornada, no horario que se determine atendendo ás necesidades do servizo. Cando as necesidades do servizo o esixan, o traballo poderá realizarse en xornada partida de mañá e tarde. En materia de definición, características e réxime retributivo dos postos de traballo obxecto da convocatoria, estarase ao establecido aos postos de similar natureza existentes na Relación de Postos de Traballo. A selección das persoas candidatas máis idóneas realizarase a través do procedemento de selección de concurso-oposición libre, motivado pola urxencia para cubrir os devanditos postos; determinado polo prazo obrigado de inicio das accións previstas na resolución da subvención concedida a esta concello ao abeiro da Orde da Consellería de Economía, Emprego e Industria de 29 de decembro de 2015.2. Características dos postos. Obxecto: Desenvolvemento das accións previstas no programa integrado para o emprego “InserAmes-Brión IX”, subvencionado pola Consellería de Economía, Emprego e Industria mediante resolución do director xeral de orientación e promoción laboral do 15 de xuño de 2016 e notificada ao Concello de Ames con data 28 de xuño de 2016. Área de Adscrición: Concellería de participación e atención veciñal e promoción económica. Denominación: Técnico/a de Inserción Laboral-Prospección de empresas. Nº de postos: 2 Grupo de clasificación profesional (artigo 22.1 do Estatuto dos Traballadores e Anexo I do Convenio Colectivo): Grupo II Salario: O salario mensual a percibir polos/as traballadores/as será o que lle corresponda por un contrato ao 85% da xornada laboral, para un posto comprendido no Grupo II, cun complemento de destino 22 e un complemento especifico anual de 8.545,54 €. Titulación mínima esixible: Diplomatura Universitaria ou equivalente. Outros coñecementos: Coñecementos de galego. Contido funcional: As accións a desenvolver no posto son: 1. Desenvolver as accións de orientación e busca de emprego, determinación de itinerarios personalizados para a inserción laboral, para os participantes no programa, así como a impartición da formación necesaria nesta materia.2. Identificación de oportunidades de formación para os diferentes itinerarios de inserción definidos para cada usuario, colaboración na busca de empresas para a realización de prácticas laborais derivadas ou non de programas formativos.3. Deseñar e desenvolver un programa de prospección do mercado laboral da contorna, captación de ofertas de emprego, de oportunidades laborais por conta allea propiciando o emparellamento entre as ofertas e os perfís dos usuarios do programa 4. Fomentar e captar oportunidades de emprego por conta propia e impulsar o xurdimento de iniciativas dentro dos colectivos. Apoiar o proceso de constitución da empresa, a definición do modelo de negocio, a elaboración do plan de empresa e a posta en marcha.5. Elaboración de informes e documentación necesaria para o desenvolvemento e xustificación das accións do programa.6. Xestión de expedientes individualizados e en xeral as medidas que se dirixan a mellorar as posibilidades de ocupabilidade e inserción das persoas beneficiarias do Programa Integrado para o Emprego InserAmes-Brión IX. Duración do contrato: A duración do contrato será dende o 1 de setembro de 2016 ata o 31 de agosto de 2017. Modalidade: A modalidade de contratación será a de laboral temporal por obra ou servizo determinado, ao 85% da xornada, ao abeiro do establecido no artigo 15 do Estatuto dos Traballadores e no Real Decreto 2720/1998, polo que se desenvolve o artigo 15 do Estatuto dos Traballadores en materia de contratos de duración determinada.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b. Estar en posesión, ou en condicións de obtelo na data na que remate o prazo de presentación de solicitudes, do título de diplomado universitario ou equivalente. c. Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d. Ter cumpridos os 16 anos e non exceder, no seu caso, da idade máxima de xubilación forzosa. e. Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f. Conforme aos artigos 51.1 e 74. s) da LEPG, estar capacitado para atender ao cidadán en calquera das linguas oficiais de Galicia. Os requisitos anteriores deberanse reunir con referencia ao último día do prazo de presentación de instancias.4. Presentación de solicitudes. As solicitudes presentaranse, conforme ó modelo que se achega como anexo, no Rexistro Xeral do Concello ou en calquera dos rexistros establecidos no artigo 38 da Lei 30/1992, de 26 de novembro, de Réxime xurídico de las Administracións Públicas e do Procedemento Administrativo Común, durante os cinco días hábiles seguintes á publicación do anuncio no Boletín Oficial da Provincia da Coruña. Con ela acompañarase debidamente compulsadas: 1. Fotocopia do D. N. I.2. Fotocopia da titulación esixida no apartado 3. b). 3. Declaración xurada de aceptar as bases e de cumprir os requisitos esixidos no apartado 3 das mesmas.4. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente acreditados e compulsados dentro do prazo de presentación de solicitudes.5. Xustificante de ter aboados os dereitos de exame.6. As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente.5. Dereitos de exame Os dereitos de exame ascenden á cantidade de 26,91 euros, que deberán ser aboados na conta que ten o Concello na Entidade Abanca: ES7620800317703110000116. Os dereitos de exame para calquera dos grupos anteriores, para persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina desemprego correspondente), terán cota cero.6. Admisión dos aspirantes Expirado o prazo de presentación de instancias, a Alcaldía ditará resolución, declarando aprobada a lista provisional de admitidos/as e excluídos/as. En dita resolución, que se publicará no taboleiro de anuncios da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. Só se terán en conta para a fase de concurso os méritos aportados dentro do prazo de presentación de solicitudes, debidamente acreditados e compulsados. As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro de anuncios da sede electrónica e na páxina web do Concello de Ames.7. Sistema selectivo O procedemento de selección constará de dúas fases: fase de concurso de méritos e fase de oposición. Fase de concurso: O baremo do concurso será a seguinte: a) Servizos prestados como técnico/a de programas integrados para o emprego ou en funcións de orientación e busca de emprego, determinación de itinerarios personalizados para a inserción laboral, inserción laboral e en xeral as medidas que se dirixan a mellorar as posibilidades de ocupabilidade de persoas desempregadas en programas de formación e emprego: obradoiros/escolas obradoiro/casas de oficios, orientación laboral, técnicos de emprego, axentes de emprego e desenvolvemento local, AFD, plans de emprego, e outros de similar identidade sempre dentro que se encadren nas políticas activas de emprego implantadas polas diferentes administracións públicas. Neste apartado poderase acadar ata un máximo de 5.5 puntos tendo en conta o seguinte: Puntuación. Por realizar tarefas directamente con: a.1) Programas Integrados para o Emprego: 0.5 puntos/mes. Ata un máximo de 3,5 puntos neste apartado. a.2) Tarefas de orientación laboral/profesional, axente de emprego, técnico/a ou axente inserción laboral: 0,1 puntos/mes.; Outras experiencias laborais realizando tarefas técnicas relacionadas co posto ofertado: 0,05 puntos/mes. Ata un máximo de 2 puntos neste apartado Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante a resolución de nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduza claramente as funcións desempeñadas, o aspirante deberá aportar, a maiores, un certificado da empresa ou da administración pública correspondente, no que se reflictan as funcións realizadas. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. b) Formación relacionada. Por cursos, xornadas, seminarios ou congresos de formación e perfeccionamento realizados polos aspirantes, en calidade de alumnos ou docentes, relacionados coas funcións do posto de traballo obxecto da presente convocatoria e que foran organizados ou impartidos polas Administracións públicas ou Entidades particulares recoñecidas ao efecto por calquera Administración pública. Para este último caso os aspirantes deberán aportar xunto ao documento acreditativo da súa participación no curso, xornada, seminario ou congreso, o documento acreditativo do recoñecemento ou homologación oficial do mesmo, cun mínimo de 10 horas lectivas, e ata un máximo de 2 puntos: b.1) Por cada curso de 10 a 30 horas: 0,10 puntos b.2) Por cada curso de 31 a 100 horas lectivas: 0,25 puntos b.3) Por cada curso de 101 a 200 horas lectivas: 0,50 puntos. b.4) Por cada curso de máis de 201 horas lectivas: 1 punto. Forma de acreditación: certificación da entidade que impartiu o curso ou copia compulsada do documento oficial acreditativo da súa realización onde quede acreditada a duración e o contido. No caso de que a duración só se estableza por créditos e non por horas, cada crédito equivalerá a 10 horas. c) Polo coñecemento acreditado do idioma galego, (só se valorará o grao superior alegado). c.1) iniciación ou CELGA 2 ou 3: 0,25 punto c.2) perfeccionamento ou CELGA 4: 0,50 punto. Quedará á consideración do Órgano de Selección a estimación ou non dos méritos presentados. A desestimación da valoración de algún deles deberá estar referido á falla de acreditación ou á non consideración da súa relación cos obxectivos da prazas ou o perfil esixido. Fase de oposición: Terá carácter obrigatorio e eliminatorio e consistirá no seguinte exercicio: a) Exercicio de carácter práctico A fase de oposición consistirá na elaboración dun proxecto referido ás actividades a desenvolver durante a execución dun Programa Integrado para o emprego, relacionado coas materias contidas no temario que se recolle de seguido, sen que teña que adaptarse ao contido dun tema específico.1. A prospección do mercado de traballo. Fontes para á captación de ofertas. Técnicas de captación de ofertas. Márketing directo. O mercado laboral da comarca, oportunidades e perspectivas de empregabilidade.2. A xestión de ofertas. Análise de postos de traballo. Técnicas de avaliación do desempeño e rendemento nos postos de traballo.3. Itinerario de orientación para o emprego. Especificidade no proceso de inserción sociolaboral. Características.4. As accións de inserción: características e niveis. Actividades de inserción directa e indirecta.5. Servizo público de emprego de Galicia. Servizos, obxectivos e accións dirixidas aos demandantes de emprego.6. Servizo de inserción. Concepto de demandante de emprego. Tipoloxía de usuarios e usuarias dos servizos de apoio á inserción.7. Deseño de itinerarios personalizados para o emprego. Consideracións estratéxicas.8. Ferramentas para a procura de emprego. A carta de presentación. A autocandidatura. O curriculum vitae. A axenda de busca.9. Canles de acceso ao emprego.10. A entrevista de selección. Definición. Obxectivos, tipoloxía.11. Características persoais facilitadoras do acceso ao mercado de traballo.12. Variables profesionais determinantes no proceso de busca de emprego.13. Planificación e xestión do proceso de busca de emprego. A axenda de busca activa e eficaz de traballo.14. Políticas e estratexias para á inserción sociolaboral dos colectivos en exclusión ou en risco de exclusión social: os itinerarios de inserción sociolaboral.15. Os itinerarios de inserción sociolaboral: concepto, usos e desenvolvementos.16. Características das persoas e colectivos en situación de risco de exclusión social: programas de actuación.17. Acompañamento social como metodoloxía para a intervención con persoas en risco de exclusión.18. Os programas integrados en materia de emprego. Entidades beneficiarias, duración e contía das subvencións.19. Os programas integrados en materia de emprego. Concepto, obxectivos e destinatarios. O seu desenvolvemento e xustificación. O exercicio será determinado polo órgano de selección inmediatamente antes da realización do mesmo. O tempo máximo para a realización do exercicio será de 120 minutos. Finalizada a proba escrita, e inmediatamente despois, os candidatos serán citados individualmente para a lectura do seu proxecto ante o Órgano de Selección. O Órgano de Selección poderá realizar cantas cuestións considere para un maior discernimento da adecuación do proxecto aos obxectivos do Programa Integrado Valoraranse os coñecementos do candidato, a calidade do proxecto ou suposto presentado e a capacidade dos/as aspirantes para explicar e facer chegar os contidos do mesmo, así como a claridade na exposición. A proba cualificarase de 0 a 12 puntos, debéndose obter unha puntuación mínima de 6 puntos A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que maraca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emrepgo público correspondente ao ano 2016 (letra “O”, DOG núm.29 de 12/02/2016). Nos apelidos compostos coa preposición de, da, de la, d’. a mesma non será tida en conta (por exemplo: Pablo Cesar Jaghloul Toja. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Cos opositores que superarán o proceso e teñan unha maior puntuación, pero non obtiveran o posto, elaborarase unha lista de agarda para posibles contratacións derivadas do programa “InserAmes-Brión IX 2016/2017.” 8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co órgano de selección unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, como nas demais normas aplicables.9. Proposta do tribunal Tras a fase de concurso, o Tribunal fará pública a puntuación obtida polos/as candidatos/as no taboleiro de anuncios da sede electrónica e na páxina web do Concello de Ames. Finalizado o proceso selectivo, o Tribunal fará pública a puntuación total dos candidatos/as; propoñendo a contratación dos/as candidatos/as que obteñan a maior puntuación final. Os/as aspirantes seguintes, se os houbera, determinados por orden descendente de puntuación, serán propostos polo Tribunal para formar parte da lista de substitucións para cubrir posibles empregos temporais no desenvolvemento do dito programa.10. Contratación A Alcaldía-Presidencia resolverá a contratación dos/as aspirantes propostos/as polo tribunal, así como a relación de aspirantes que pasarán a formar parte da lista de substitucións.11. Incidencias O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. ANEXO I.- MODELO DE SOLICITUDE: D/Dª ………….………………………….……………. con DNI nº ………….……… domicilio a efecto de notificacións en ……………………………………….……. teléfono ………………………., solicita tomar parte no proceso de selección convocado polo Concello de Ames para a contratación laboral temporal por obra ou servizo determinado, de dous/ dúas técnicos/as de inserción laboral para o programa integrado de emprego “InserAmes-Brión IX 2016-2017”, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación compulsada; 1. Fotocopia do D. N. I. (compulsada) 2. Fotocopia da titulación esixida no apartado 3. (compulsada) 3. Declaración xurada de aceptar as bases e de cumprir os requisitos esixidos no apartado 3 das mesmas.4. Relación de méritos acompañada dos xustificantes acreditativos dos mesmos (orixinais ou copias compulsadas). 5. Xustificante de ter aboados os dereitos de exame, ou de estar eximido do seu pago conforme ao apartado 5 das bases. En Ames, a. de. de 2016. Ames, 19 de agosto de 2016. O alcalde,- Asdo: José M. Miñones Conde.